
Aktsiaselts Tallinna Linnatransport

TEHNILINE KIRJELDUS

1. Äripinna kirjeldus
1.1. TLT annab üürile kinnistu koos hoonega aadressil Paldiski mnt 123, kinnistu üldpindalaga 1498 m² ning sellel asuva hoone suletud netopindalaga 553,3 m².
1.2. Hoones on büroo-, lao-, tootmis- või muuks äriliseks tegevuseks sobivad ruumid ning remondikanaliga garaaž. Kinnistu asendiplaan on esitatud Lisas 2 ja hoone plaanid Lisas 3.
1.3. Üürile antav ese on kavandatud vabanema 21.10.2026 ning antakse uuele üürnikule üle pärast senise üürisuhte lõppemist ja ruumide vabastamist.
1.4. Üürileping sõlmitakse esialgu üheks (1) aastaks, kuna kinnistul on käimas detailplaneeringu menetlus.
1.5. Detailplaneeringu kehtestamise järel võib muutuda kinnistu edasine kasutusotstarve ning TLT jätab endale õiguse otsustada kinnistu edasise kasutamise või võõrandamise üle.

2. Üürnik on kohustatud:
2.1. Järgima tuleohutus-, tervisekaitse- ja muid kehtivaid nõudeid ning eeskirju, sealhulgas ning täitma oma tegevuses kohalduvaid õigusakte;
2.2. Tagama äripinna heaperemeheliku kasutamise ja korrashoiu ning korraldama omal kulul kinnistu heakorraga seotud tegevused.
2.3. Sõlmima oma äritegevuseks vajalike teenuste osutajatega lepingud (sh jäätmekäitlus, internetiühendus, kaardi-, mobiili- ja sularahamaksete vastuvõtmine jms);
2.4. Tasuma kõrval- ja kommunaalkulud vastavalt tegelikule tarbimisele
2.5. Mitte andma ruume või kinnistut allüürile;
2.6. Omama head maksekäitumist ja täitma korrektselt rahalisi kohustusi;
2.7. Arvestama, et üüritasu ei sisalda küttekulusid, vee ega elektri tarbimist. 
2.8. Arvestama, et üüritasu ei sisalda hoone hooldus ega heakorrakulusid.

3. Pakkumuse esitamine
3.1. Pakkumus peab sisaldama ettevõtte nime ja registrikoodi, lühikirjeldust kavandatavast tegevusest, pakutavat üürihinda ning kontaktandmeid.
3.2. Pakkumisi oodatakse kuni 25.09.2026.
3.3. Objektiga on võimalik tutvuda eelneval kokkuleppel.

4. Pakkumuste hindamine
4.1. TLT valib üürniku, arvestades pakutavat üürihinda, kavandatava tegevuse sobivust ning pakkuja usaldusväärsust.
4.2. TLT-l on õigus küsida pakkujalt täiendavaid andmeid või selgitusi.
4.3. TLT ei ole kohustatud sõlmima üürilepingut kõrgeima hinnaga pakkumuse esitajaga ega ühegi pakkujaga.

Lisainfo:
Reeli Trumm
tel +372 5664 6886
e-post: reeli.trumm@tlt.ee

